Diari Oficial de la Generalitat Valenciana


Sumari del DOGV 8123, del 08-09-2017 (2017/7604)

RESOLUCIÓ de 28 d'agost de 2017, del director general de Relacions amb les Corts, per la qual es publica la pròrroga de l'acord marc de cooperació entre l'Agència Valenciana de Salut de la Conselleria de Sanitat i la Fundació d'Investigació de l'Hospital Clínic de la Comunitat Valenciana, Fundació INCLIVA, de 31 de maig de 2013, per a regular les condicions de col·laboració entre el Departament de Salut Clínic - Malva-rosa de l'Agència Valenciana de Salut i la Fundació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8123

Data del DOGV
:   08-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7604


Data del document
:   28-08-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 28 d'agost de 2017, del director general de Relacions amb les Corts, per la qual es publica la pròrroga de l'acord marc de cooperació entre l'Agència Valenciana de Salut de la Conselleria de Sanitat i la Fundació d'Investigació de l'Hospital Clínic de la Comunitat Valenciana, Fundació INCLIVA, de 31 de maig de 2013, per a regular les condicions de col·laboració entre el Departament de Salut Clínic - Malva-rosa de l'Agència Valenciana de Salut i la Fundació. [2017/7604]  
  
La Generalitat, a través de la Conselleria de Sanitat Universal i Salut Pública, i la Fundació per a la Investigació de l'Hospital Clínic de la Comunitat Valenciana, Fundació INCLIVA, han subscrit, prèvia tramitació reglamentària, el dia 19 de juliol de 2017, la pròrroga de l'acord marc de cooperació entre l'Agència Valenciana de Salut de la Conselleria de Sanitat i la Fundació d'Investigació de l'Hospital Clínic de la Comunitat Valenciana, Fundació INCLIVA, de 31 de maig de 2013, per a regular les condicions de col·laboració entre el Departament de Salut Clínic - Malva-rosa de l'Agència Valenciana de Salut i la Fundació, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrita en el Registre de Convenis de la Generalitat amb data 28 d'agost de 2017 i número 1013/2017, procedeix la publicació en el Diari Oficial de la Generalitat Valenciana de la pròrroga esmentada, que figura com a annex d'aquesta resolució.  
  
València, 28 d'agost de 2017.- El director general de Relacions amb les Corts: Antonio Torres Salvador.  
  
  
Pròrroga de l'acord marc de cooperació entre l'Agència Valenciana de Salut de la Conselleria de Sanitat i la Fundació d'Investigació de l'Hospital Clínic de la Comunitat Valenciana, Fundació INCLIVA, de 31 de maig de 2013, per a regular les condicions de col·laboració entre el Departament de Salut Clínic - Malva-rosa de l'Agència Valenciana de Salut i la Fundació  
  
València, 19 de juliol de 2017  
  
Reunits  
D'una part, Carmen Montón Giménez, consellera de Sanitat Universal i Salut Pública, en representació de l'Administració de la Generalitat, nomenada per mitjà de Decret 8/2015, de 29 de juny, del president de la Generalitat (DOCV 7560, 30.06.2015, pel qual es nomena vicepresidenta, consellers, secretària i portaveu del Consell), d'acord amb el que disposen l'article 6.3 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu Registre, i l'article 4 del Decret 37/2017, de 10 de març, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública.  
I d'una altra part, Álvaro Bonet Pla, com a vicepresident primer del Patronat i president de la Junta de Govern de la Fundació per a la Investigació de l'Hospital Clínic de la Comunitat Valenciana, Fundació INCLIVA, amb domicili social a València, avinguda Menéndez Pelayo, 4 accessori, codi postal 46118 i CIF E00105582, actuant en nom i representació de la Fundació INCLIVA fent ús de les facultats que li atorguen els Estatuts de la Fundació, i Andrés Cervantes Ruipérez, com a director general d'aquesta, actuant ambdós en nom i representació de la Fundació INCLIVA, per delegació de facultats del Patronat que tenen atribuïdes mitjançant un acord de 9 de maig de 2017, segons consta en escriptura atorgada davant de Fernando Pascual De Miguel, notari de l'I·lustre Col·legi de Notaris de València, de 23 de maig de 2017, número de Protocol 1721/2017.  
  
Les parts es reconeixen plena capacitat per a subscriure la present pròrroga de l'Acord marc i, a aquest efecte,  
  
Exposen  
  
I. Que a València i amb data 31 de maig de 2013, l'actualment suprimida Agència Valenciana de Salut i la Fundació d'Investigació de l'Hospital Clínic de la Comunitat Valenciana, Fundació INCLIVA, van firmar l'Acord marc de cooperació entre l'Agència Valenciana de Salut de la Conselleria de Sanitat i la Fundació d'investigació de l'Hospital Clínic de la Comunitat Valenciana, Fundació INCLIVA. La Resolució de 3 de juliol de 2013, de la directora general del Secretariat del Consell i Relacions amb les Corts, de la Conselleria de Presidència, va disposar la publicació de l'esmentat acord que va quedar inscrit en el Registre de Convenis de la Generalitat amb el número 819/2013.  
II. Que l'article 101 de la Llei 5/2013, de 23 de desembre, de mesures fiscals, de gestió administrativa i financera, i d'organització de la Generalitat, va disposar la supressió, amb data 31 de desembre de 2013, de l'organisme autònom de caràcter administratiu, Agència Valenciana de Salut, creat per la Llei 3/2003, de 6 de febrer, d'ordenació sanitària de la Comunitat Valenciana, indicant expressament que «Les funcions que l'ordenament jurídic atribueix a l'Agència seran assumides, des del dia 1 de gener de 2014, per la conselleria competent en matèria de sanitat, la qual se subrogarà en la posició de l'Agència en tots els drets i obligacions que els corresponguen i en tots els seus procediments i relacions jurídiques amb tercers, de conformitat amb la normativa vigent», que el «canvi en la titularitat dels drets i obligacions a què es refereix l'apartat anterior no podrà ser entés com a causa de modificació o de resolució de les relacions jurídiques que mantinga l'entitat» i que «qualsevol menció a l'organisme autònom, Agència Valenciana de Salut que figure en l'ordenament jurídic, plans i programes haurà d'entendre's realitzada a la conselleria competent en matèria de sanitat [?] que podrà continuar utilitzant en la gestió i administració del sistema valencià de salut i en la prestació sanitària de la Comunitat Valenciana les marques comercials i el nom de l'Agència que en la seua condició d'organisme autònom se suprimeix».  
  
III. Que l'objecte de l'acord era «regular les relacions de col·laboració entre el Departament de Salut València Clínic - Malva-rosa de l'Agència Valenciana de Salut i la Fundació» en les àrees de «la investigació biomèdica, assajos clínics i R+D+I que es duga a terme en el Departament», «el foment de l'intercanvi, nacional i internacional, de coneixements, encaminat a aconseguir la major rellevància científica i clínica del Departament», «l'activitat docent-formativa de grau, postgrau i formació especialitzada que es duga a terme en el Departament per a promoure la formació continuada del personal sanitari i investigador i el seu reciclatge», «la gestió del procés d'investigació i la gestió dels serveis resultants del present acord».  
IV. Que les causes que van motivar l'acord marc de col·laboració esmentat, incloent-hi tant l'objecte, com l'àmbit de cooperació i els continguts romanen completament vigents.  
V. Que la clàusula onze de l'esmentat acord estableix una vigència del conveni de quatre anys i es pot prorrogar pel mateix període per acord de les parts i que, abans de l'acabament, qualsevol de les parts podrà sol·licitar-ne la pròrroga. Així mateix, assenyala en aqueixa mateixa clàusula que «si l'altra part no ho denunciara a la finalització del període de vigència de l'actual acord, aquest continuarà vigent fins a la formalització de la pròrroga del present o l'eventual firma d'un nou acord marc».  
VI. Que en la reunió de la comissió de seguiment prevista en la clàusula 9 de l'esmentat acord, celebrada el dia 16 de febrer de 2017, ambdós parts han expressat la seua satisfacció amb la col·laboració desenvolupada i han mostrat el seu acord «sol·licitar a la Conselleria de Sanitat Universal i Salut Pública la tramitació de la pròrroga de l'esmentat acord marc de cooperació en termes idèntics a l'actual, salvant les referències a l'Agència Valenciana de Salut que s'entendran fetes a la conselleria amb competències en matèria de sanitat i investigació sanitària, biomèdica i en salut pública».  
VII. Que el Patronat de la Fundació, en la reunió del 9 de maig de 2017, ha aprovat per unanimitat la proposta de renovació de l'esmentat acord marc.  
VIII. Que atés que no hi ha denúncia de cap de les parts, conseqüentment i de conformitat amb la clàusula onze de l'acord, el conveni segueix vigent, i pot formalitzar-se'n la pròrroga, com assenyala la dita clàusula.  
En conseqüència, les parts acorden prorrogar l'esmentat acord marc d'acord amb les següents:  
  
Clàusules  
  
1. Amb efectes del dia de formalització i fins al 31 de maig de 2021 queda prorrogat l'acord marc de cooperació entre l'Agència Valenciana de Salut de la Conselleria de Sanitat i la Fundació d'investigació de l'Hospital Clínic de la Comunitat Valenciana, Fundació INCLIVA, inscrit en el Registre de Convenis de la Generalitat amb el número 819/2013.  
2. L'objecte, àrees de col·laboració i continguts d'aquesta pròrroga seran idèntics als de l'acord prorrogat, salvant les referències a l'Agència Valenciana de Salut que, d'acord amb el que disposa la Llei 5/2013, de 23 de desembre, s'entendran fetes a la conselleria amb competències en matèria de sanitat.  
3. L'aplicació i l'execució d'aquesta pròrroga, incloent-se a aquest efecte tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a la Generalitat i, en tot cas, hauran de ser ateses amb els seus mitjans personals i materials.  
4. Les qüestions litigioses que puguen sorgir en la interpretació o incompliment de les obligacions que deriven de l'acord marc que per la present es prorroga i que no hagen pogut ser dirimides per la comissió de seguiment creada a aquest efecte seran resoltes per la jurisdicció contenciosa administrativa, d'acord amb la Llei 29/1998, de 13 de juliol, reguladora d'aquesta jurisdicció.  
I en prova de conformitat amb tot el que antecedeix, i després de la lectura del document, les parts firmen la present pròrroga de l'acord marc de cooperació entre l'Agència Valenciana de Salut de la Conselleria de Sanitat i la Fundació d'investigació de l'Hospital Clínic de la Comunitat Valenciana, Fundació INCLIVA de 31 de maig de 2013 per duplicat exemplar i a un sol efecte, en el lloc i la data anteriorment indicats.  
  
Per la Conselleria de Sanitat Universal i Salut Pública,  
Carmen Montón Giménez  
  
Per la Fundació INCLIVA,  
Álvaro Bonet Pla  
Andrés Cervantes Ruipérez